27. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 521 της 4/6 Οκτ. 1989 (ΦΕΚ Α΄ 221) Οργανισμός του Ταμείου Επικουρικής Ασφαλίσεως Προσωπικού Εταιρειών Πετρελαιοειδών. Έχοντες υπόψη: 1.Τις διατάξεις: α)Της παρ. 5 του άρθρ. 24 του Νόμ. 1558/1985 «Κυβέρνηση και Κυβερνητικά Όργανα» (ΦΕΚ 137/Α/1985). Β)Του Νόμ. 1586/86 «βαθμολογική διάρθρωση των θέσεων του Δημοσίου, νομικών προσώπων δημοσίου δικαίου και των Οργανισμών Τοπικής Αυτοδιοίκησης και άλλες διατάξεις» (ΦΕΚ 37/Α/1.4.86) και ιδιαίτερα της παρ. 10 του άρθρ. 9 τυο ίδιου νόμου. γ)Του άρθρ. 17, παρ. 1 του Νόμ. 1320/83 «Πρόσληψη στο Δημόσιο τομέα και άλλες διατάξεις» (ΦΕΚ 6/Α/83). 2.Την 153/1989 γνωμοδότηση του Συμβουλίου της Επικρατείας μετά από πρόταση των Υπουργών Προεδρίας της Κυβέρνησης, Οικονομικών και Υγείας, Πρόνοιας και Κοινωνικών Ασφαλίσεων, αποφασίζουμε: Διάρθρωση Υπηρεσιών: Άρθρ.1.-Οι υπηρεσίες του Ταμείου Επικουρικής Ασφαλίσεως προσωπικού Εταιρειών Πετρελαιοειδών αποτελούν Διεύθυνση και συγκροτείται ως εξής: 1.Τμήμα Ασφάλισης 2.Τμήμα Παροχών 3.Τμήμα Διοικητικού-Οικονομικού 4.Γραφείο Νομικών Υποθέσεων Με το Π.Δ. 194/9-11 Ιουλ. 1996 (ΦΕΚ Α΄ 158), κατωτ. αριθ. 37, συστήθηκε Τμήμα Μηχανογράφησης. Αρμοδιότητες Διεύθυνσης Άρθρ.2.-Οι αρμοδιότητες της Διεύθυνσης ανάγονται στα παρακάτω θέματα που κατανέμονται μεταξύ των τμημάτων και του γραφείου νομικών υποθέσεων ως ακολούθως: 1.Τμήμα Ασφάλισης. α)Μέριμνα για την υπαγωγή στην ασφάλιση του Ταμείου κάθε κατά νόμο ασφαλιστέου προσώπου. β)Μέριμνα για την ασφαλιστική τακτοποίηση κάθε κατά νόμο προσώπου που έπρεπε να είχε τακτοποιηθεί ασφαλιστικά. γ)Τήρηση γενικού μητρώου και ενημέρωση των ατομικών καρτελλών και φακέλλων και μητρώων εργοδοτών και ασφαλισμένων με τις πάσης φύσεως ασφαλιστικές μεταβολές αυτών. δ.Μέριμνα για την κανονική είσπραξη των εσόδων από ασφαλιστικές εισφορές και λήψη κάθε αναγκαστικού μέτρου για την είσπραξη καθυστερουμένων εισφορών ως και διακανονισμός και τακτοποίηση σύμφωνα με το νόμο καθυστερουμένων εισφορών. ε.Συυμφωνία ατομικών λογαριασμών εργοδοτών, βεβαίωση των εσόδων από εισφορές μετά από έλεγχο των λογαριασμών των εργοδοτών. στ.Υπολογισμός και επιβολή προσθέτων τελών λόγω καθυστέρησης καταβολής των εισφοροκρατήσεων, βεβαίωση του χρόνου ασφάλισης των ασφαλισμένων του Ταμείου. 2.Τμήμα Παροχών. α.Τήρηση των ατομικών φακέλλων των συνταξιούχων. β.Επιμέλεια της χορήγησης κάθε φύσεως παροχών μετά από έλεγχο των υποβαλλομένων δικαιολογητικών. γ.Σύνταξη των αποφάσεων απονομής σύνταξης. δ.Αλληλογραφία με άλλους ασφαλιστικούς οργανισμούς για προσμέτρηση χρόνου ασφάλισης. ε.Μέριμνα για την εκκαθάριση των αλληλοχρέων λογαριασμών του Νόμ. 4202/61 και λοιπών διατάξεων. στ.Επιμέλεια για την εφαρμογή όλων των διατάξεων επί των παροχών και της εξαγοράς προΰπηρεσίας. ζ.Αναγνώριση στρατιωτικής θητείας ασφαλισμένων και συνταξιούχων. η.Παρακολούθηση της διάρκειας των αναπηριών και παραπομπή σε υγειονομικές επιτροπές του ΙΚΑ. θ.Χορήγηση βοηθημάτων κηδείας και επιστροφής ατομικών καταβολών. 3.Τμήμα Διοικητικού-Οικονομικού. α.Χειρισμός όλων των θεμάτων υπηρεσιακής κατάστασης του προσωπικού του Ταμείου. β.Διακίνηση της αλληλογραφίας. γ.Τήρηση πρωτοκόλλου και αρχείου. δ.Δακτυλογράφηση και κοινοποίηση των πάσης φύσεως εγγράφων, αποφάσεων και εγκυκλίων. ε.Μέριμνα για τη φύλαξη, τον καθαρισμό και τη συντήρηση των γραφείων του Ταμείου. στ.Τήρηση και ενημέρωση των λογιστικών βιβλίων του Ταμείου και γενικά η ενέργεια της λογιστικής υπηρεσίας του Ταμείου, σύμφωνα με τις κείμενες διατάξεις. ζ.Κατάρτιση του προΰπολογισμού των εσόδων και εξόδων του Ταμείου και του ετήσιου ισολογισμού και απολογισμού, φύλαξη των δικαιολογητικών της οικονομικής κίνησης και των λογιστικών ταμειακών ή συμψηφιστικών εγγράφων. η.Μέριμνα για την είσπραξη των εσόδων και πληρωμών των πάσης φύσεως δαπανών και παροχών αυτού. θ.Διαχείρηση κάθε δαπάνης καθώς και εκκαθάριση αποδοχών και γενικά αποζημιώσεων προσωπικού. ι.Μέριμνα για την εμπρόθεσμη εκπλήρωση κάθε υποχρέωσης του Ταμείου προς το Δημόσιο και τρίτους για την κανονική και εμπρόθεσμη αγορά ενσήμων του ΙΚΑ και την επικόλληση τους στα ασφαλιστικά βιβλιάρια του προσωπικού του Ταμείου. ια.Παρακολούθηση των περιουσιακών στοιχείων του Ταμείου. 4.Γραφείο Νομικών Υποθέσεων. α.Μέριμνα για τον χειρισμό κάθε δικαστικής ή εξώδικης υπόθεσης του Ταμείου και προάσπιση των συμφερόντων του ενώπιον κάθε αρχής. β.Σύνταξη γνωμοδοτήσεων για κάθε υπόθεση  του    Ταμείου    που   θα   ζητηθεί  από το Διοικητικό Συμβούλιο ή το Διευθυντή του Ταμείου. (Αντί για τη σελ.1660, 05) Σελ. 1660,05(α) Τεύχος 1327 Σελ. 55 Ταμείο Επικ.Ασφαλίσεως Προσωπικού Εταιρειών Πετρελαιοειδών 39.Ν.ξ.27 390 γ.Σύνταξη συμβάσεων και συμφωνητικών του Ταμείου για τα οποία απαιτούνται νομικές γνώσεις. δ.Εκτέλεση των νομοτεχνικών εργασιών που απιτούνται για την τροποποίηση ή συμπλήρωση των καταστατικών διατάξεων του Ταμείου. Διάρθρωση θέσεων Άρθρ.3.-Οι θέσεις του προσωπικού του Ταμείου Επικουρικής Ασφάλισης Προσωπικού Εταιρειών Πετρελαιοειδών διαρθρώνεται κατά κατηγορίες και κλάδους ως εξής: Α΄ ΤΑΚΤΙΚΟ ΠΡΟΣΩΠΙΚΟ Α)ΚΑΤΗΓΟΡΙΑ ΠΕ Κλάδος ΠΕ Διοικητικός-Οικονομικός: θέσεις 5. Β)ΚΑΤΗΓΟΡΙΑ ΤΕ Κλάδος ΤΕ Διοικητικός-Λογιστικός: θέσεις 4. Από τις θέσεις αυτές δεν πληρούνται ισάριθμες 3 με τους τυχόν υπηρετούντες επί πλέον του αριθμού των προβλεπομένων θέσεων του Κλάδου ΔΕ Διοικητικού-Λογιστικού. Γ)ΚΑΤΗΓΟΡΙΑ ΔΕ Κλάδος ΔΕ Διοικητικός-Λογιστικός: θέσεις ΙΙ. Δ)ΚΑΤΗΓΟΡΙΑ ΥΕ Κλάδος ΥΕ Επιμελητών: Μία (Ι) θέση. Η 2η κενή θέση του κλάδου αυτού καταργείται. Κλάδος ΥΕ Προσωπικού Καθαριότητας: Μία (Ι) θέση. Β΄ ΛΟΙΠΟ ΠΡΟΣΩΠΙΚΟ Μία (Ι) θέση δικηγόρου με έμμισθη εντολή και άδεια δικηγορίας στον Άρειο Πάγο. Προΐστάμενοι θέσεων Άρθρ.4.-1.Της Διεύθυνσης του Ταμείου προΐσταται υπάλληλος του κλάδου ΠΕ Διοικητικού-Οικονομικού ή ΤΕ Διοικητικού-Λογιστικού ο οποίος: α)Μεριμνά για την εφαρμογή της Νομοθεσίας του Ταμείου και για την εκτέλεση των αποφάσεων του Διοικητικού Συμβουλίου. β)Παρίσταται στις συνεδριάσεις του Διοικητικού Συμβουλίου ως εισηγητής σ’ όλα τα θέματα που εξετάζονται από αυτό. γ)Παρακολουθεί τη λειτουργία των υπηρεσιών του Ταμείου ασκώντας έλεγχο σ’ αυτές. δ)Υπογράφει όλα τα έγγραφα του Ταμείου, με τον πρόεδρο του Δ. Σ. και τον προΐστάμενο του Τμήματος Διοικητικού-Οικονομικού τις επιταγές, τα εντάλματα πληρωμών και τιος εντολές προς τις Τράπεζες. 2.Στα τμήματα του Ταμείου προΐστανται υπάλληλοι του κλάδου ΠΕ Διοικητικού-Οικονομικού ή ΤΕ Διοικητικού-Λογιστικού ή ΔΕ Διοικητικού-Λογιστικού. 3.Στο γραφείο Νομικών Υποθέσεων προΐσταται ο Δικηγόρος με έμμισθη εντολή. Σελ.1660,06(α) Τεύχος 1327 Σελ. 56 Κατάταξη προσωπικού Άρθρ.5.-Οι υπάλληλοι του Ταμείου Επικ. Ασφάλισης Προσωπικού Εταιρειών Πετρελαιοειδών που υπηρετούν κατά την έναρξη της ισχύος του δ/τος αυτού, κατατάσσονται κατά κλάδο ως εξής: α)Στον Κλάδο ΠΕ Διοικητικού-Οικονομικού οι υπάλληλοι του κλάδου ΠΕΙ Διοικητικού - Λογιστικού. β)Στον Κλάδο ΔΕ Διοικητικό-Λογιστικό οι υπάλληλοι του κλάδου ΔΕΙ Διοικητικού-Λογιστικού. γ)Στον Κλάδο ΥΕ Επιμελητών ο υπάλληλος του Κλάδου ΥΕΙ Κλητήρων. δ)Στον Κλάδο ΥΕ προσωπικού καθαριότητας ο υπάλληλος του κλάδου ΥΕ2 Καθαρισμού. Καταργούμενες διατάξεις Άρθρ.6.-Απο τη δημοσίευση του παρόντος καταργούνται οι αποφάσεις του Υπουργού Εργασίας 24121/Σ 542/19.5.1949 (άρθρ. 9 εώς και 47) (ΦΕΚ 83/4.6.1949 τ. Β΄), 12651/Α93/28.2.1957 (ΦΕΚ 71/1.3.1957 τ. Β΄), 54552/2250/24.6.1964 (ΦΕΚ 243/30.6.1964 τ. Β΄). Τα Β. Δ/τα 110/31.1.1970 (ΦΕΚ 31/3.2.1970 τ. Α΄) 516/30.8.1972 (ΦΕΚ 156/31.8.1972 τ. Α΄) οι διατάξεις του Π. Δ. 1109/81 (ΦΕΚ 267/Α/81), οι Αποφάσεις του Υπουργού Κοινωνικών Υπηρεσιών Δ2α/15633/19.7.77 (ΦΕΚ 965/1.10.1977 τ. Β΄) οικ. 778/12.1.1978 (ΦΕΚ 71/31.1.1978 τ. Β΄) 2422/25.6.1979 (ΦΕΚ 624/18.7.1979 τ. Β΄) και η απόφαση Φ. 100/5245/13.8.85 (ΦΕΚ 164/23.9.1985 τ. Ν. Π. Δ. Δ.) τυο Γενικού Γραμματέα της Γενικής Γραμματείας Κοινωνικών Ασφαλίσεων καθώς και οι λοιπές διατάξεις που αφορούν θέματα που ρυθμίζονται από τις διατάξεις του παρόντος. 39.Ν.ξ.27 Ταμείο Επικ.Ασφαλίσεως Προσωπικού Εταιρειών Πετρελαιοειδών 391 28. ΑΠΟΦΑΣΗ ΥΠΟΥΡΓΟΥ ΥΓΕΙΑΣ,  ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ Αριθ. 124/604 της 25 Μαΐου/13 Ιουν.  1990 (ΦΕΚ Β΄ 355) (Διόρθ. Σφαλμ. στο ΦΕΚ Β΄ 464/23  Ιουλ. 1990) Αύξηση των καταβαλλομένων από το Ταμείο Επικουρικής Ασφάλισεως Προσωπικού Εταιρειών Πετρελαιοειδών, συντάξεων. Ι.Αυξάνονται από 1.12.1989 οι καταβαλλόμενες από το Ταμείο Επικουρικής Ασφάλισεως Προσωπικού Εταιρειών Πετρελαιοειδών, συντάξεις, όπως και τα κατώτατα όρια αυτών, στου συνταξιούχους των οποίων η έναρξη συνταξιοδότησης εμπίπτει στο μέχρι 30.11.89 χρονικό διάστημα ως εξής: α)Κατά 1.200 δρχ. οι συντάξεις λόγω γήρατος και αναπηρίας, μέχρι του ποσού των 31.000 δρχ. Τα ποσά σύνταξης από 31.001 μέχρι 32.199 δρχ., αυξάνονται σε 32.200 δρχ. β)Κατά 1.000 δρχ. οι συντάξεις λόγω θανάτου, μέχρι του ποσού των 31.000 δρχ. Τα ποσά σύνταξης από 31.001 δρχ. μέχρι 31.999 αυξάνονται σε 32.000 δρχ. γ)Τα κατώτατα όρια σύνταξης αυξάνονται σε 15.400 δρχ. δηλ. κατά 1.200 δρχ. για τους συνταξιούχους λόγω γήρατος και αναπηρίας, και σε 12.600 δρχ. δηλ. κατά 1.000 δρχ., για τους συνταξιούχους λόγω θανάτου, ανεξάρτητα από το χρόνο έναρξης του συνταξιοδοτικού δικαιώματος. 